**DARBŲ PIRKIMO TECHNINĖ UŽDUOTIS**

1. **SĄVOKOS IR SUTRUMPINIMAI**

**1.1. Užsakovas** – uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subrangovus, darbuotojus ir kitus teisėtais pagrindais Rangovo darbų atlikimui pasitelktus asmenis.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

**1.4. Techninė užduotis** **arba TU** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas –** perdavimo–priėmimo aktas arba lygiavertis dokumentas, pasirašomas abiejų Sutarties Šalių, kuriame detaliai nurodomi Rangovo faktiškai atlikti ir Užsakovui perduodami Darbai (ar jų dalys), atitinkantys Techninę užduotį.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. Slėginių nuotekų tinklų Jeruzalės g., Ateities g., Vilniaus m., Vilniaus m. sav., rekonstravimas(toliau – **Darbai**).
   2. Pirkimo objektas nėra skaidomas į pirkimo objekto dalis.
   3. **Kiekiai/Apimtys: Perkamas Darbų kiekis yra maksimalus.**
      1. Vadovaujantis parengtu techniniu darbo projektu (toliau – TDP):

* rekonstruoti 1153 m esamą d600 slėginį nuotekų kolektorių (kairė pusė), įveriant į jo vidų DN560 mm PE RC vamzdį, o dalį tinklo šalia naikinamos debitomačio kameros perkloti, pakeičiant esamus d300 vamzdžius PE RC DN560 mm vamzdžiais;
* rekonstruoti tris kameras su įranga;
* išmontuoti vieną kamerą su įranga (debitomačio kamera) ir nebereikalingus lauko tinklus;
* Jeruzalės nuotekų siurblinėje NS1-0004 ant kairiosios slėginės linijos įrengti debitomatį DN500 mm ir ištuštinimo atšaką DN200 mm;
* įrengti debitomačio duomenų/signalų perdavimą į Užsakovo SCADA;
  + 1. Papildomai atlikti (ko nėra techniniame darbo projekte, TDP koreguojamas Užsakovo):
* pagal TU priedą Nr. 5 kameroje Nr. 150 permontuoti esamų sklendžių mazgą: reikės įrengti tris DN500 mm sklendes (dešinės ir kairės slėginių linijų perjungimui), o TDP numatytą atbulinio vožtuvo DN500 mm su apvedimo linija DN200 mm mazgą sumontuoti prieš kamerą Nr. 150 – priblokuotoje gelžbetoninėje kameroje arba atskirame gelžbetoniniame šulinyje;
* visose projektu liečiamose rekonstruojamose ir naujose kamerose sklendes pakeisti iš pleištinių į peilines (pagal Užsakovo techninę politiką) su rankinėmis pavaromis, papildyti projekto technines specifikacijas, pakoreguoti projekto brėžinius;
* Įtraukus į esamą d600 mm vamzdį naują DN560 PE vamzdį likusį tarpą tarp vamzdžių sienučių reikės užpildyti lengvu betono skiediniu;
* Ekranuotus kabelius nuo naujo debitmačio antrinio iki pirminio prietaiso reikia tiesti naujus (maitinimo ir signalinį), vieną - 3x0,75 mm2, kitą - 2x0,75 mm2. Kabeliai turi būti ekranuoti. Valdiklis nekeičiamas ir paliekamas esamas, bus jungiamasi į esamą valdymo spintą. Papildoma duomenų perdavimo įranga nebus reikalinga. Debitmačio antrinis prietaisas turi būti sumontuotas elektros ir valdymo skydinėje, kuri yra siurblinės antro aukšto patalpoje, pažymėtoje Nr. 2-4 (žr. TU priedą Nr. 7);
* pateikti kilnojamą surenkamą aikštelę debitomačio aptarnavimui; medžiaga – aliuminis arba kita, skirta agresyviai aplinkai.
  1. Reikalingi atlikti statybos darbai yra nurodyti techniniame darbo projekte „*Slėginių nuotekų tinklų Jeruzalės g., Ateities g., Vilniaus m., Vilniaus m. sav., rekonstravimo projektas*“ (žr. TU Priedą Nr. 1.), kuriam gautas statybą leidžiantis dokumentas (žr. TU Priedą Nr. 6). Iki statybos užbaigimo akto gavimo TDP bus pakoreguotas pagal atliktus darbus – išleista Laida A (TDP korektūrą apmoką Užsakovas).
  2. Darbai bus atliekami veikiančiuose objektuose, todėl Rangovas turi nusimatyti esamų nuotekų perpumpavimą arba apvedimą remonto darbų vykdymo metu. Vamzdynų skersmenys ir medžiaga turi būti tikslinami darbų vykdymo metu.
  3. Rangovas visas galimas išlaidas įskaičiuoja į Darbų kainą. Siūlomojoje kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui.
  4. Rangovas prisiima visą riziką dėl ne nuo Užsakovo priklausančių aplinkybių, dėl kurių padidės su Sutarties vykdymu susijusios Rangovo išlaidos ir Sutarties vykdymas taps sudėtingesnis (Rangovui padidės įsipareigojimų vykdymo kaina). Darbų kaina ir (ar) įkainiai jokiais atvejais nebus didinami, išskyrus Sutarties sąlygose nustatytus kainos ir (ar) įkainių peržiūros procedūros atvejus.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Jeruzalės nuotekų siurblinė NS-0004 yra Vilniuje, Jeruzalės mikrorajone. Nuotekos iš siurblinės viduje išpumpuojamos dviem nerūdijančio plieno slėginėmis linijomis DN500 mm, o siurblinės išorėje linijos yra iš DN600 mm juodo plieno vamzdžių. Kairioji nuotekų slėginė linija, kurią ruošiamasi šiuo projektu rekonstruoti, yra 1153 m ilgio. Jos slėgio gesinimo kamera yra Ateities g. pradžioje, šalia ,,RIMI“ prekybos centro. Šalia siurblinės, kameroje Nr. 149, sumontuotas kairiosios linijos debitmatis MAG 6000, po keletą metrų abipus debitmatį yra DN300 plieniniai vamzdžiai, išeinantys iš kameros ribų (tikslintis statybos darbų metu). Dabartinio lauko kameroje sumontuoto debitmačio antrinis prietaisas yra siurblinės antro aukšto skydų patalpoje Nr. 2-4 (žr. TU priedą Nr. 7) ir Modbus magistrale yra sujungtas su valdikliu.

Dažniausiai nuotekos iš Jeruzalės nuotekų siurblinės NS-0004 yra transportuojamos dešiniąja slėgine linija. Retais atvejais perjungiama į kairiąją, bet vienu metu abi trasos nėra naudojamos. Šiuo metu nuotekos transportuojamos būtent dešiniąja trasa.

Šiuo metu Jeruzalės nuotekų siurblinėje NS-0004 siurblių salėje veikia tokie keturi siurbliai:

S2 1154H1A511; P1 - 122kW; Q - 210 l/s; H - 70m

FLYGT 0706.000-2371060; P1 - 125 kW;

S2.100.200.1150.4.70 H.H.404.G.N.D.Z; P1 - 122 kW; H - 69,7m; Q - 228 l/s;

S2.110.200.1600.4.70M.H.441.G.N.D; P1 - 167 kW; Q - 320l/s; H - 75,9 m.

Jeruzalės nuotekų siurblinėje NS-0004 visos sklendės ir dešiniosios (šiuo projektu nerekonstruojamos) slėginės nuotekų linijos perjungimo kamerose visos esamos sklendės yra veiksnios.

Jeruzalės siurblinė ir dalis planuojamo rekonstruoti nuotekų tinklo patenka į kultūros paveldo objektų – Vilniaus Kalvarijų kompleksas (4097) ir Verkių dvaro sodybos (756) – teritorijas, taip pat į saugomas teritorijas: 1) Kalvarijų istorinį draustinį (323); 2) Verkių architektūrinį draustinį (866); 3) Verkių regioninį parką (974).

* 1. **Pirkimo objekto aprašymas**

Vykdydamas Sutartį Rangovas privalo vadovautis šios Techninės užduoties reikalavimais, Techniniu darbo projektu, Užsakovo patvirtintomis techninėmis specifikacijomis ir technine politika, skelbiamais http://www.vv.lt/lt/partneriams bei Lietuvos Respublikos teisės aktais, reglamentuojančiais nurodytų Darbų atlikimą.

Rangovas turi įsivertinti aplinkybę, kad Jeruzalės nuotekų siurblinė NS1-0004, įskaitant iš jos išeinančias dvi slėgines nuotekų linijas, yra visą parą veikiantis objektas ir jos darbas statybos darbų vykdymo metu negali nutrūkti arba kai kuriais atvejais, iš anksto susiderinus su Užsakovu ir atsižvelgus į mažesnį nuotekų pritekėjimą, kurį įtakoja paros laikas ir sezoniškumas, gali būti kelioms valandoms sustabdomas, pvz., linijų perjungimui, ir kt. resursus ir (ar) išlaidas nenutrūkstamam nuotekų išpumpavimui, pvz., laikinos nuotekų siurblinės su apvadinėmis linijomis įrengimui, Darbų

vykdymo metu turi įsivertinti Rangovas.

Abi slėginės nuotekų linijos kaip inžinerinis statinys didžiąja dalimi turi tą patį VĮ ,,Registrų centras“ suteiktą unikalų numerį. Rangovui statybos darbų atlikimui bus perduota statybvietė su abiejomis slėginėmis nuotekų linijomis, todėl po statybvietės perdavimo Rangovas tampa atsakingas už abiejų linijų eksploataciją ir turi nusimatyti visas atsargumo priemones, jei kairiosios slėginės linijos rekonstravimo metu įvyktų avarija kitoje, dešiniojoje, slėginėje nuotekų linijoje, kai per ją bus išpumpuojamos nuotekos. Tačau normaliu atveju, atliekant kairiosios slėginės nuotekų linijos rekonstravimo darbus, slėginių nuotekų permetimui/apvedimui Rangovui bus leidžiama naudotis šalia esančia dešiniąja slėgine nuotekų linija, tačiau Rangovas turi nusimatyti prevencines priemones (nuotekų apvedimą), jei ši linija sugestų. Apvedimo linijos vamzdynų skersmenys ir medžiaga turi būti patikslinti statybos darbų vykdymo technologijos projekte.

Įvykus avarijai veikiančioje linijoje dėl Rangovo kaltės, Rangovas savo lėšomis ir pajėgumais nedelsiant organizuoja veikiančios linijos atstatymą ir pažeistos linijos atstatymo į darbinę būseną ar avarijos pasekmių šalinimo darbus, kuriuos turi atlikti ne ilgiau kaip per 24 val. Rangovas, neįvykdęs šio punkto reikalavimo per nurodytą terminą, privalo sumokėti Užsakovui 2000 Eur baudą. Nepriklausomai nuo to, per kokį laikotarpį bus sutvarkyta pažeista linija, Rangovas turės kompensuoti Užsakovui dėl avarijos patirtus nuostolius, įskaitant (bet neapsiribojant) žalą gamtai, tretiesiems asmenims ir kitam, kas gali atsirasti dėl linijų nesugebėjimo transportuoti nuotekas.

Įvykus avarijai veikiančioje linijoje ne dėl Rangovo kaltės, Rangovui gavus iš Užsakovo pranešimą apie avariją raštu arba telefonu bet kuriuo paros metu, bet kurią savaitės dieną, įskaitant savaitgalius ir šventines dienas, Rangovas nedelsiant turi organizuoti pažeistos linijos atstatymo į darbinę būseną ar avarijos pasekmių šalinimo darbus, kuriuos turi atlikti ne ilgiau kaip per 24 val. Dėl avarijos metu patirtų nuostolių, įskaitant (bet neapsiribojant) žalą gamtai, tretiesiems asmenims ir kitam, kompensavimo pirmąsias 24 val. bus atsakingas Užsakovas, o nepašalinus avarijos ir jos padarinių per 24 val., po 24 val. už patirtų nuostolių kompensavimą Užsakovui, įskaitant (bet neapsiribojant) žalą gamtai, tretiesiems asmenims ir kitam, kas gali atsirasti dėl linijų nesugebėjimo transportuoti nuotekas, bus atsakingas Rangovas.

Rekomenduojama Rangovui po kasimo leidimo gavimo nufilmuoti ir išsaugoti elektroninėse laikmenose esamų dangų būklę ir aplinką (aplinkos elementus) būsimose darbų vykdymo vietose, numatytose grunto sandėliavimo vietose, o taip pat dalyvaujant statybos techniniam prižiūrėtojui ir/ar antstoliui padaryti šurfus ir užfiksuoti kietų dangų ir jų konstrukcijų storius.

Rangovas visas galimas išlaidas įskaičiuoja į Darbų kainą. Siūlomojoje kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui.

**Taip pat Rangovas turės:**

* + 1. Užsakovui įgaliojus, gauti visus reikiamus privalomuosius dokumentus, sutikimus inžinerinių statinių statybos darbams;
    2. Prieš pradedant statybos darbus pateikti informaciją www.planuojustatyti.lt apie numatomą statybos pradžią, Rangovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios;
    3. Esant poreikiui, savo lėšomis atlikti statybinius tyrimus;
    4. Statybos darbų vykdymo metu pildyti elektroninį statybos darbų žurnalą (statyboszurnalas.lt) (el. žurnalo pildymą apmoka Užsakovas);
    5. Atlikti visus darbus pagal TDP ir šią Techninę užduotį;
    6. Atlikti rekonstruoto slėginio nuotekų tinklo hidraulinius bandymus;
    7. Praplauti nuotekų tinklus kamščiu;
    8. Parengti požeminių inžinerinių tinklų kontrolines geodezines nuotraukas pagal GKTR 2.11.03:2014 tvarką;
    9. Atlikti statinio kadastrinius matavimus ir parengti statinio kadastro duomenų bylas (kadastro duomenų nustatymo metu pagal įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį), kurios turi būti pateiktos su išankstine VĮ „Registrų centras“ patikra; Rangovas turės perdaryti viso statinio, sudaryto iš dviejų unikalių numerių (4400-0263-3630, ilgis 2228 m, ir 4400-2043-9576, ilgis 30,21 m), kadastrines bylas;
    10. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme ir kituose teisės aktuose reglamentuojančiuose šių paslaugų atlikimą, pateikti visus reikiamus dokumentus per IS „Infostatyba“, statybos užbaigimo dokumento gavimui (pagal įgaliojimą). Rangovas turės apmokėti visas išlaidas (mokestį už statybos užbaigimo dokumentą, statinio (dalies) ekspertizės rangovo paslaugas deklaracijos tvirtinimui ir kt.) susijusias su statybos užbaigimo dokumento gavimu;
    11. Teikiant galutinį atliktų darbų aktą Rangovas turės užpildyti pastatyto materialaus turto suvestinę lentelę, kurioje galutinė bendra objekto kaina bus išskaidyta į atskirus objektus: tinklai, statiniai, įrengimai. Lentelės formą ir pildymo aprašą pateiks Užsakovas. Visa šulinių/kamerų armatūra turi būti nurodoma su koordinatėmis pagal šulinių/kamerų koordinates iš kontrolinės geodezinės nuotraukos.

1. **DARBŲ VYKDYMO VIETA, TERMINAI IR TVARKA**
   1. **Darbų vykdymo vieta:** teritorijos šalia Jeruzalės gatvės, Jeruzalės g. 63 (siurblinė) ir Ateities gatvė, Vilniaus m.
   2. **Darbų vykdymo terminai ir tvarka**:
      1. Statybos darbai turi būti užbaigti per 6 (šešis) mėn. nuo Sutarties įsigaliojimo dienos;
      2. Požeminių inžinerinių tinklų kontrolinės geodezinės nuotraukos bei statinių kadastro duomenų bylos turi būti parengtos per 2 (du) mėn. po 4.2.1 p. nurodyto darbų atlikimo termino;
      3. Statybos užbaigimo procedūros turi būti atliktos per 1 (vieną) mėn. po 4.2.2 p. nurodyto darbų atlikimo termino;
      4. **Darbų vykdymo tvarka** - Rangovas Darbus pradeda vykdyti nuo Sutarties įsigaliojimo dienos. Darbai bus vykdomi pagal suderintą Darbų atlikimo grafiką (TU 6.1. p.);
      5. **Aktavimo tvarka:**
         1. Už Darbuspagal darbų kainų žiniaraštį (TU Priedas Nr. 4) bus apmokama taip:

* Aktas gali būti teikiamas Užsakovui atlikus 100% darbų aprašytų darbų kainų žiniaraščio 1.1, 1.2, 2.1, 2.2, 2.3, 2.4 ir 3.4 pozicijose.
* Aktas Užsakovui gali būti teikiamas 90% nuo darbų kainos už atliktus statybos - montavimo darbus, aprašytus darbų kainų žiniaraščio 3.1, 3.2, 3.3 pozicijose;
* Aktas Užsakovui gali būti teikiamas 10% nuo darbų kainos už atliktus dangų ir aplinkos atstatymo darbus, komunikacijų žymėjimo ženklų įrengimą, aprašytus darbų kainų žiniaraščio 3.1, 3.2, 3.3 pozicijose.

1. **DARBŲ KOKYBĖ IR TRŪKUMŲ ŠALINIMAS** 
   1. Darbų trūkumais bus laikomi Darbų ir (ar) panaudotų medžiagų ar kitų dalių neatitikimai Techninės užduoties reikalavimams, Lietuvos Respublikos teisės aktams, statybos techniniams reglamentams, standartams, Darbų ir (ar) jų rezultatų gedimai, deformacijos, atsiradę iki garantinio laikotarpio pabaigos.
   2. Rangovas privalo garantuoti, kad Darbai bus atlikti kokybiškai, tinkamai ir laiku. Darbai atlikti nekokybiškai turi būti ištaisyti nuo Užsakovo rašytinio reikalavimo dėl trūkumų šalinimo pateikimo dienos ne vėliau kaip per 5 darbo dienas.
2. **SUTARTIES VYKDYMO METU RANGOVO PATEIKIAMA DOKUMENTACIJA**

Rangovas privalės pateikti ir suderinti su Užsakovu:

* 1. Grafiką per 14 k. d. nuo Sutarties įsigaliojimo dienos (Grafikas turi būti savaičių tikslumu). Grafikas turi būti parengtas atsižvelgiant į šios Techninės užduoties reikalavimus atskirų darbų atlikimo terminams. Atskiri darbai, kurių atlikimo pradžia, pabaiga ar terminas nėra detaliai nurodyti Techninėje užduotyje turi būti numatyti Grafike, įvertinant Rangovo pagrįstas galimybes įvykdyti darbus Grafike numatytais terminais. Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Atlikti darbai turi sutapti su aktavimu, aktavimas Grafike turi būti planuojamas tą patį kalendorinį mėnesį, kurį yra baigiami atitinkamos žiniaraščio (Techninės užduoties Priedas Nr. 4) eilutės darbai. Jei Rangovas atliks darbus anksčiau nei nurodyta Grafike, aktas teikiamas grafike numatytai sumai ne anksčiau 1 mėn. nei nurodyta Grafike;
  2. Išpildomąją dokumentaciją, kadastrinių matavimų bylas su išankstine VĮ „Registrų centras“ patikra, atliktų darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti visus reikiamus dokumentus per Lietuvos Respublikos statybos leidimų ir statybos valstybinės priežiūros informacinės sistemos (IS) „Infostatyba“ išorinę svetainę statybos užbaigimo dokumento gavimui ir pateikti užbaigimo dokumentą arba pateikti užpildytą deklaraciją.

1. **RANGOVO IR UŽSAKOVO ĮSIPAREIGOJIMAI**
   1. **Rangovo įsipareigojimai:**
      1. Atlikti Darbus profesionaliai, kokybiškai ir laiku, vadovaujantis Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Darbų atlikimą.
      2. Užtikrinti darbų saugos reikalavimų vykdymą.
      3. Darbai turi būti vykdomi atsižvelgiant į tai, kad Jeruzalės nuotekų siurblinė NS1-0004 ir jos slėginės linijos yra kiaurą parą veikiantys objektai ir jų darbo sustabdyt visam statybos laikotarpiui nėra galimybės.
      4. Statyboje naudojamų medžiagų ir gaminių eksploatacinių savybių deklaracijas įrašyti elektroniniame statybos žurnale.
   2. **Užsakovo įsipareigojimai:**
      1. Bendradarbiauti su Rangovu, teikiant reikalingą informaciją Užsakymų ir (ar) Sutarties vykdymo metu.
      2. Priimti iš Rangovo kokybiškai atliktus Darbus, atitinkančius teisės aktų ir Techninėje užduotyje numatytus Darbų reikalavimus, ir tinkamai bei laiku atsiskaityti su Rangovu Sutartyje numatytomis sąlygomis.
      3. Užsakovas sudarys galimybę Rangovui darbų metu naudotis vandeniu (praplovimui, bandymams). Už darbų vykdymo metu sunaudotą vandenį Rangovas Užsakovui sumokės užbaigus objektą pagal apskaičiuotą suvartotą vandens kiekį.
2. **PAPILDOMA INFORMACIJA** 
   1. Vykdant darbus vadovautis Vilniaus miesto savivaldybės administracijos direktoriaus 2021 m. kovo 25 d. įsakymu Nr. 30-780/21 patvirtintu „Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu“. Darbai A, B, C kategorijos miesto gatvėse draudžiami darbo dienomis nuo 7 val. iki 9 val. ir nuo 16 val. iki 19 val., kitu metu darbus atlikti nemažinant eismo pralaidumo daugiau kaip 50%.
3. **PRIEDAI**

Priedas Nr. 1. Slėginių nuotekų tinklų Jeruzalės g., Ateities g., Vilniaus m., Vilniaus m. sav., rekonstravimo projektas (3 projekto dalys);

Priedas Nr. 2. Medžiagų, gaminių techninės specifikacijos ir jų atitikimas;

Priedas Nr. 3. Konkrečiai siūlomos medžiagos, gaminiai ir jų gamintojai;

Priedas Nr. 4. Darbų kainų žiniaraštis;

Priedas Nr. 5. Reikalingi projekto pakeitimai slėginėje nuotekų linijoje prie kameros Nr. 150;

Priedas Nr. 6. Statybos leidimas.

Priedas Nr. 7. Siurblinės patalpų planas.

Priedas Nr. 8. Inžinerinių geologinių tyrimų ataskaita.